โอปปาติก เกิดอมตะ

โอปปาติก - เกิดอมตะ เป็นภาพยนตร์แอ็คชั่น-กระตุกขวัญ ผลงานการกำกับของ ธนกร พงษ์สุวรรณ นำแสดงโดย สมชาย เข็มกลัด, ชาคริต แย้มนาม, ลีโอ พุฒ, อธิป นานา, เรย์ แมคโดนัลด์, พงษ์พัฒน์ วชิรบรรจง, นิรุตติ์ ศิริจรรยา และ เข็มอัปสร สิริสุขะ

**ผู้สร้าง**
 ผู้สร้าง-จัดจำหน่าย : สหมงคลฟิล์ม อินเตอร์เนชั่นแนล- ดำเนินงานสร้าง : บาแรมยู- อำนวยการสร้างฝ่ายบริหาร : สมศักดิ์ เตชะรัตนประเสริฐ- ควบคุมงานสร้าง : ปรัชญา ปิ่นแก้ว, สุกัญญา วงศ์สถาปัตย์ - ดำเนินงานสร้าง : ศิตา วอสเบียน - เรื่อง - กำกับภาพยนตร์ : ธนกร พงษ์สุวรรณ - บทภาพยนตร์ : ธนกร พงษ์สุวรรณ, ยุคนธร แก้วทอง- กำกับภาพ : เดชา ศรีมันตะ, ธีระวัฒน์ รุจินธรรม- กำกับคิวบู๊ : กฤษณพงค์ ราชธา, ธนา ศรีสุข - ออกแบบงานสร้าง : พิสุทธิ์ ปรีวัฒนกิจ- ออกแบบเครื่องแต่งกาย : เอกศิษฏ์ มีประเสริฐสกุล, น้ำผึ้ง โมจนกุล - เมคอัพเอฟเฟ็คต์ : วิทยา ดีรัตน์ตระกูล- ลำดับภาพ : สุทธิพร ทับทิม, ธนกร พงษ์สุวรรณ, สิรภพ ตุงคะเศรณี, ลี ชาตะเมธีกุล, แม็กซ์ แอนโทนี่ เทอร์ช - ฟิล์มแล็บส์ - บันทึกเสียง : กันตนาฟิล์มแล็บ

**นักแสดง**
 สมชาย เข็มกลัด เป็น จิรัสย์ ความสามารถ - เกิดใหม่ไม่ตาย ผ่านกาลเวลาฝึกฝนความรู้ความสามารถและยุทธวิธีทุกรูปแบบ อยู่ยงคงกระพันและมีอายุยืนยาวมานานมาก เมื่อตายแล้วสามารถฟื้นคืนกลับมาในสภาพที่เป็นหนุ่มปกติได้
คำสาป - ทุกครั้งที่ตายแล้วฟื้นขึ้นมาใหม่ต้องทนกับความเจ็บปวดทางร่างกายคล้ายงูลอกคราบโดยร่างกายเดิมยังคงอยู่ แต่มันก็คงเทียบไม่ได้กับเรื่องราวของการเจ็บปวดจากการสูญเสียในอดีตซึ่งหนักหนากว่าความเจ็บปวดทางร่างกาย- ชาคริต แย้มนาม เป็น ไปศล ความสามารถ - ทุกครั้งที่ทำสมาธิ เสมือนมีตาทิพย์-ตาที่สามแบบลัทธิโยคีของธิเบต หาจุดตายของคู่ต่อสู้และสามารถใช้อาวุธ (ปืนพก+กริช) อย่างคล่องแคล่วตรงเข้าเล่นงานจุดตายของฝ่ายตรงข้ามได้อย่างแม่นยำ มีประสาทสัมผัสเป็นเลิศ
คำสาป - ทุกครั้งที่สังหารคู่ต่อสู้ในจุดที่ทำให้ตาย ในทันทีทันใดร่างกายของเขาก็จะมีบาดแผลเกิดขึ้นเหมือนแผลของคนที่ตนฆ่า พร้อมกับความเจ็บปวดที่ทรมานไม่แพ้กับคนที่โดนฆ่านั้น - ลีโอ พุฒ เป็น เตชิตความสามารถ - อ่านความรู้สึกนึกคิดของมนุษย์และสิ่งมีชีวิตอื่น ๆ ได้ แม้ยามที่ดวงตาปิดสนิท ไม่ว่าคนคนนั้นหรือสิ่งมีชีวิตนั้น ๆ ต้องการที่จะทำอะไรก็ตาม 
คำสาป - ทุกครั้งที่ใช้ความสามารถพิเศษ ก็จะค่อย ๆ สูญเสียประสาทสัมผัสทั้ง 5 ไปทีละอย่าง เริ่มจากหู (การได้ยิน), จมูก (การได้กลิ่น), ตา (การมองเห็น), ปาก (การพูด) และกายสัมผัส (การจับต้อง) - อธิป นานา เป็น รามิล ความสามารถ - มีเจตภูติ (วิญญาณอีกร่าง) ที่ตนสามารถบังคับออกมาใช้งานได้ ซึ่งเป็นร่างที่มีพละกำลังแข็งแรงกว่า ตัวเจตภูตินี้จะมีทั้งร่างกายและหน้าตาที่อัปลักษณ์
คำสาป - ทุกครั้งที่ใช้ร่างเจตภูติเพื่อต่อสู้กับฝ่ายตรงข้าม ร่างกายที่แท้จริงก็จะเริ่มอัปลักษณ์ตาม เหมือนยิ่งใช้ร่างกายก็จะยิ่งถูกความอัปลักษณ์ของเจตภูติกลืนกินไปเรื่อย ๆ ซึ่งมันก็จะขัดแย้งกับคำว่าสง่างามตามความหมายในชื่อของเขา - เรย์ แมคโดนัลด์ เป็น อรุษ ความสามารถ - มีสัญชาตญาณของสัตว์ป่าสูง มีความเก่งกาจด้านการต่อสู้จากสัญชาตญาณดิบแห่งตัวตน สามารถต่อสู้ได้อย่างโหดเหี้ยมและน่ากลัว
คำสาป - แม้จะมีความสามารถในการต่อสู้ที่รวดเร็วหาตัวจับยาก แต่เขากลับมีเวลาในการใช้ชีวิตที่น้อยลงไปเรื่อย ๆ มันก็เหมือนกับว่า แม้จะรวดเร็วได้เหนือเวลาก็จริงอยู่ แต่เวลาที่ใช้กับชีวิตจริง ๆ ของเขานั้นกลับมีได้น้อยลง ซึ่งก็เป็นคำสาปที่เขาต้องแลกเปลี่ยนมากับพลังพิเศษที่ตนได้รับ - พงษ์พัฒน์ วชิรบรรจง เป็น ธุวชิต ความสามารถ - มีความสามารถทางการต่อสู้ รอบจัด เก่งกาจในทุกอย่าง รู้ถึงจุดอ่อนและวิธีจัดการพวกโอปปาติกต้องสาปทุกคน เก่งและฉลาดขึ้นทุกครั้งในการจับเหล่าโอปปาติก ไม่มีพลาดในหนที่สอง - นิรุตติ์ ศิริจรรยา เป็น ศดก ความสามารถ - หยั่งรู้การถือกำเนิดของเหล่าโอปปาติกทุกตน ตามประสบการณ์อันยาวนานของตน สามารถสร้างภาพหลอน หลอกให้คนเข้าใจไปเองได้
คำสาป - ทุกครั้งที่ใช้ร่างกายกับพลังพิเศษแห่งตน ร่างเนื้อของเขาก็จะค่อย ๆ สูญเสีย และค่อย ๆเหลือแต่กระดูก แม้จะมีอายุยืนยาว แต่ก็ต้องทนอยู่กับร่างกายที่เน่าเปื่อยอย่างทรมานเจ็บปวด - เข็มอัปสร สิริสุขะ เป็น ปราณหญิงสาวลึกลับ ที่ไม่รู้ว่าตัวเองกำลังเข้าไปเกี่ยวพันกับเรื่องอันเลวร้าย เธอเป็นเสมือนจุดศูนย์กลางของเรื่องที่เชื่อมโยงเหล่าโอปปาติกเข้ามาปะทะกัน
เธอเป็นคนที่ดูเก็บกด ดูเป็นคนเสียใจที่จมอยู่กับเรื่องเลวร้ายและพร้อมที่จะปลิดชีพตนได้ทุกเมื่อ ดูเศร้าสร้อยเหมือนอยากจะหลุดไปจากโลกนี้อย่างไม่ทราบสาเหตุ 
ด้วยความเป็นจุดศูนย์กลางของเหล่าโอปปาติก ทำให้เธอเป็นความหวังและลมหายใจแห่งความรักของเหล่าโอปปาติกะทั้งหมด ซึ่งเหล่าโอปปาติกะเองก็ไม่ต้องการให้เธอเดินเข้าสู่โลกอันเลวร้ายแบบพวกตน หนทางรอดของเธออยู่บนเงื้อมมืออันแข็งกระด้างไร้ความอบอุ่นของพวกเขา...เหล่าโอปปาติก

**การตอบรับ**
โอปปาติก - เกิดอมตะ เข้าฉายเมื่อวันที่ 23 ตุลาคม พ.ศ. 2550 ซึ่งเป็นวันปิยมหาราช โดยสามารถเปิดตัวช่วง 4 วัน ด้วยรายได้ 13.8 ล้านบาท และเมื่อนับรวมวันหยุดนักขัตฤกษ์ ก็เปิดตัวได้ถึง 25.5 ล้านบาท โดยสามารถขึ้นอันดับหนึ่งบ็อกซ์ออฟฟิสประเทศไทยถึง 2 สัปดาห์ซ้อน แต่เก็บรายได้ทั้งหมดการฉายไปเพียง 37.3 ล้านบาท ซึ่งเมื่อเปรียบเทียบกับทุนสร้าง ถือว่าไม่ประสบความสำเร็จ

**ดีวีดีและวีซีดี**
วีซีดีและดีวีดีโอปปาติก - เกิดอมตะ ผลิตและจัดจำหน่ายโดยบริษัท แฮปปี้ โฮม เอ็นเตอร์เทนเม้นท์ จำกัด โดยดีวีดีมีจำนวน 1 แผ่น ระบบภาพไวด์สกรีน ระบบเสียงภาษาไทย 2 ระบบคือ Dolby Digital 5.1 และ Dolby Digital 2.0 และ Filmmaker Commentary จากผู้กำกับภาพยนตร์ และมีส่วนเพิ่มเติมพิเศษ เช่นแนะนำนักแสดง เบื้องหลังการถ่ายทำ เกร็ดความรู้หนัง ฉากที่ถูกตัดออก ตัวอย่างภาพยนตร์ และ ภาพถ่ายจากภาพยนตร์ จำหน่ายวันที่ 26 ธันวาคม พ.ศ. 2550
ส่วนวีซีดี จำนวน 2 แผ่น มีเฉพาะตัวภาพยนตร์เท่านั้น

**แหล่งข้อมูลอื่น**
  โอปปาติก เกิดอมตะ (2550) ที่ฐานข้อมูลภาพยนตร์และละครไทย- title=โอปปาติก เกิดอมตะ (2007)-  โอปปาติก เกิดอมตะ
หมวดหมู่:ภาพยนตร์โลดโผนไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์โดยสหมงคลฟิล์ม